Zápis

z 2. stretnutia RC Nitra v rotariánskom roku 2019/2020 dňa 16. septembra 2019 v penzióne Artin, Nitra

Prítomní : I. Košalko, A. Havranová, A. Tóth, M. Poništ, L. Hetényi, M. Waldner, D. Hetényi, J. Stoklasa, P. Galo, Ľ. Holejšovský, L. Gáll

Hostia : Abby, výmenná študentka

Ospravedlnení : V. Miklík, P. Graffenau, E. Oláh P. Szabo, K. Lacko – Bartoš, D. Peskovičová, L. Tatar, K. Pieta, R. Plevka, G. Tuhý, M. Svoreň, J. Dóczy,

**Ivan Košalko, prezident klubu** privítal členov klubu najkratším citátom o priateľstve: „Rád počúvam“. Anka uviedla výmennú študentku **Abigail Nicole Wootton (Abby).** Abby sa, v prevažne v slovenskom jazyku, predstavila. Pochádza z mesta Dayton, štát Ohio. Býva v predmestí Oakwood, cca 9000 obyvateľov. V meste sa narodili bratia Wrightovci, priekopníci letectva, James Ritty, vynálezca prvej pokladnice. Má troch súrodencov, záujmy - pozemný hokej, hrá na husle, rada varí a pečie.

Čo sme pekné zažili v uplynulom týždni ?

Ľubo – golfový turnaj, Tále, 21 účastníkov, výťažok je 125,- Eur, Milan sponzoroval vínom.

Dano, výstava Mládkovcov v Prahe, Nadácia Kampa.

Laco Hetényi, úspechy dcéry na univerzite v Pekingu.

Ivan, zážitky s malými deťmi.

Michal, záujem detí o lukostreľbu.

Tonko, výlet do Bojníc s Abby.

Anka, horský beh na Klin, Chopok, Nitra.

Jirko, návšteva Ostravy, Beskýd.

Info dopisu guvernéra, výzva na zbierku pre hurikánom zničené Bahamy, zakúpenie prístreškov, neschválené.

Výzva na predstavenie a životné skúsenosti členov klubu, L. Hetényi a M. Waldner pripravia prezentáciu.

**Informácie :**

1. Strelecký deň dňa 22. 9. 2019, RC Nové Zámky, guvernérsky pohár, akcia dištriktu. Zúčastní sa prezident klubu, pozvánka platí pre ďalších členov klubu, strelnica Hubert v Trnovci nad Váhom.
2. V dňoch 5. – 6. októbra sa Abby zúčastní Košického maratónu.
3. Dňa 27. 9. 2019, Charter RC Šariš, zúčastní sa prezident klubu.
4. Anka, dištriktný grant vybudovanie ohniska, konzultácia s mestom.
5. Dňa 23. 9. bude mať prednášku prezident klubu.
6. Úloha : Kúpiť nový projektor, Michal zistí ponuku, cena cca 500,- Eur.
7. Termíny udalostí Dištriktu : PETS Olomouc 21.3.2020, Dištriktná konferencia, Luhačovice 15.-17.5.2020, Svetová konferencia, Honolulu, Hawai, USA 6.-10.6.2020.

Ivan Košalko, prezident Rotary club Nitra 2019/2020

